91 



dommelige Charakteer og Fremstilling. Dersom endogsaa hine 

 pseudepigraphiske apokalyptiske Produktioner ved deres senere 

 Interpolationer og Omarbeidelser — under synlig Indflydelse af 

 Johannes' Apokalypse — paa mange Maader ikke umiddelbart 

 kunne skjænke de Oplysninger, som de vilde være istand til, 

 dersom man besad dem i deres oprindelige Integritet (f. Ex. om 

 de jødiske Messiæforventninger før Christus etc), frembyde de 

 dog Analogier og Tilknytningspunkter saavel for Fremstillingen 

 i Apokalypsen overhovedet som for mange Enkeltheder i samme. 

 Selv i det Tilfælde — hvad der forresten ikke har stadfæstet 

 sig ved grundigere Undersøgelse — at alle hine og endnu flere 

 apokalyptiske Skrifter skulde være yngre end Apokalypsen (i 

 nyeste Tid har Weisse*) jo ikke blot villet henføre Henochs Bog, 

 men ogsaa den blandt det Gamle Testamentes Apocrypher op- 

 tagne Salomons Vh'sdom til den christelige Tids Productioner), 

 vilde de dog ikke destomindre afgive Vidnesbyrd om Trangen 

 og Tilbøieligheden til Fremstillingen af det theokratiske Haab : 

 Messiærigets Fremtid og Fuldendelse, i lignende Skikkelse og 

 Form som den, hvori Johannis Apokalypse er udført. Man har 

 af hine Skrifter lært, at Apokalypsen ikke staaer som et isoleret 

 Phænomen; lært at indsee, hvorledes det kunde være muligt 

 og naturligt, at der i Samlingen af Urchristendommens Monu- 

 menter ogsaa fandtes et Skrift, som repræsenterede en Side af 

 den religiøse Aands Productivitet, som med en psychologisk 

 Nødvendighed gjentog sig til alle Tider, hvor det religiøse Liv 

 yttrede sig med usædvanlig Inderlighed og Kraft; man har lært 

 rigtigere at forstaae og fortolke et Skrift, hvis Bestemmelse ikke 

 var at begrunde Dogmet om Christi Parusie og Gudsrigets Fuld- 

 endelse som Læresætning, men som, med Dogmet til Forud- 

 sætning, gik ud paa at anskueliggjøre og udfolde sammes Ind- 

 hold som Gjenstand for det christelige Haab; og man har vun- 



") Die Evangelienfrage in ihrem gegenwiirtigen stadium, Leipzig 1850, 

 S. 206 IT. 215 IV. 



